CELEX: 32018R1937
Language: sk
Date: 2018-12-10 00:00:00
Title: Vykonávacie nariadenie Komisie (EÚ) 2018/1937 z 10. decembra 2018, ktorým sa nahrádza príloha X k nariadeniu Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti

11.12.2018   
               
               
                  SK
               
               
                  Úradný vestník Európskej únie
               
               
                  L 314/36
               
            
         VYKONÁVACIE NARIADENIE KOMISIE (EÚ) 2018/1937
         z 10. decembra 2018,
         ktorým sa nahrádza príloha X k nariadeniu Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (1), a najmä na jeho článok 2 ods. 2,
         keďže:
         
                     (1)
                  
                  
                     Príloha X k nariadeniu (ES) č. 4/2009 obsahuje zoznam správnych orgánov, na ktoré sa odkazuje v článku 2 ods. 2 daného nariadenia.
                  
               
                     (2)
                  
                  
                     Spojené kráľovstvo a Lotyšsko oznámili Komisii zmeny správnych orgánov, ktoré sa majú zaradiť do zoznamu v prílohe X k nariadeniu (ES) č. 4/2009.
                  
               
                     (3)
                  
                  
                     Správne orgány oznámené Spojeným kráľovstvom a Lotyšskom, ktoré sú uvedené v prílohe k tomuto nariadeniu, spĺňajú požiadavky stanovené v článku 2 ods. 2 nariadenia (ES) č. 4/2009.
                  
               
                     (4)
                  
                  
                     Opatrenia stanovené v tomto nariadení sú v súlade so stanoviskom výboru, ktoré sa týka rozhodného práva, právomoci a výkonu rozsudkov v manželských veciach, vo veciach rodičovských práv a povinností a vo veciach vyživovacej povinnosti.
                  
               
                     (5)
                  
                  
                     Príloha X k nariadeniu (ES) č. 4/2009 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha X k nariadeniu (ES) č. 4/2009 sa nahrádza textom uvedeným v prílohe k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
            V Bruseli 10. decembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 7, 10.1.2009, s. 1.
      
      
         
            PRÍLOHA
            
               
                  
                     „PRÍLOHA X
                     Správnymi orgánmi, na ktoré sa odkazuje v článku 2 ods. 2 nariadenia (ES) č. 4/2009, sú:
                     
                                 —
                              
                              
                                 v Lotyšsku Garančný fond pre vyživovaciu povinnosť (‚Uzturlīdzekļu Garantiju Fonds‘),
                              
                           
                                 —
                              
                              
                                 vo Fínsku Úrad pre sociálnu starostlivosť (‚Sosiaalilautakunta/Socialnämnd‘),
                              
                           
                                 —
                              
                              
                                 vo Švédsku Úrad pre výkon súdnych rozhodnutí (‚Kronofogdemyndigheten‘),
                              
                           
                                 —
                              
                              
                                 v Spojenom kráľovstve:
                                 
                                             a)
                                          
                                          
                                             v Anglicku, Walese a Škótsku Ministerstvo práce a dôchodkového zabezpečenia (‚Department for Work and Pension‘ – DWP) vrátane jeho administratívnych pobočiek: Agentúra pre výživné na dieťa (‚Child Support Agency‘ – CSA) a Úrad pre výživné na dieťa (‚Child Maintenance Service‘ – CMS)
                                          
                                       
                                             b)
                                          
                                          
                                             v Severnom Írsku Úrad pre výživné na dieťa (‚Child Maintenance Service‘ – CMS).
                                          
                                       
                           
               “